Document ID: 32006D0463

KOMISIJAS LĒMUMS
(2006. gada 27. jūnijs),
ar ko groza Padomes Lēmuma 79/542/EEK II pielikumu attiecībā uz svaigas gaļas importu no Botsvānas
(izziņots ar dokumenta numuru K(2006) 2880)
(Dokuments attiecas uz EEZ)
(2006/463/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (1), un jo īpaši tās 8. panta 1. un 4. punktu,
tā kā:
(1)
Padomes 1976. gada 21. decembra Lēmuma 79/542/EEK, ar ko izveido trešo valstu vai trešo valstu daļu sarakstu un nosaka dzīvnieku un sabiedrības veselības un veterinārās sertifikācijas nosacījumus konkrētu dzīvu dzīvnieku un to svaigās gaļas ievedumiem Kopienā (2), II pielikuma 1. daļā izklāstīts to trešo valstu un trešo valstu daļu saraksts, no kurām dalībvalstīm ir atļauts ievest svaigu dzīvnieku gaļu kā noteikts šajā lēmumā.
(2)
Atbilstīgi minētajam lēmumam no Botsvānas teritorijas daļām Kopienā ir atļauts ievest atkaulotu un nogatavinātu mājas liellopu, aitu, kazu un savvaļā augušu vai saimniecībā audzētu savvaļas dzīvnieku gaļu, izņemot cūku dzimtas dzīvnieku un nepārnadžu gaļu.
(3)
Botsvānas veterinārās iestādes ziņoja Komisijai, ka Botsvānā BW-1 teritorijā ir mutes un nagu sērgas uzliesmojums. Minētās slimības pirmās klīniskās pazīmes veterinārās iestādes konstatēja 2006. gada 20. aprīlī, un tās veica steidzamus un atbilstošus kontroles pasākumus skartajā zonā, tostarp pārtraucot pret slimību uzņēmīgo dzīvnieku un šo dzīvnieku produktu pārvadāšanu zonā un ārpus tās un apturot divu eksporta iestāžu darbību, kas ir apstiprinātas ievedumiem Kopienā.
(4)
Lai ņemtu vērā minētos pasākumus, ko ir ieviesusi Botsvāna, ir jāgroza apstiprināto trešo valstu un to daļu saraksts, kas izklāstīts Lēmuma 79/542/EEK II pielikuma 1. daļā. Atbilstīgi ir jāatļauj to atkaulotas un nogatavinātas mājlopu, saimniecībā audzētu medījumdzīvnieku vai savvaļas medījumdzīvnieku, kuru izcelsme ir BW-1 teritorija un kas nokauti vai nomedīti pirms 2006. gada 20. aprīļa, gaļas sūtījumu ievešana no Botsvānas Kopienā. Bet minētajā datumā vai pēc tam nokauto vai nomedīto dzīvnieku, kuru izcelsme ir nosauktajā teritorijā, gaļas sūtījumi nav atļauti.
(5)
Attiecīgi jāgroza Lēmuma 79/542/EEK II pielikuma 1. daļa.
(6)
Minēto lēmumu pārskatīs, ņemot vērā no Botsvānas saņemto informāciju.
(7)
Šajā lēmumā paredzētie pasākumi ir saskaņā ar pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 79/542/EEK II pielikuma 1. daļu aizstāj ar šā lēmuma pielikuma tekstu.
2. pants
Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
3. pants
Šis lēmums ir adresēts dalībvalstīm.
Briselē, 2006. gada 27. jūnijā

Labels: 17
5
0
3
18